Ditsem Nuus - Displaying items by tag: geskiedenis
Op 6 April 1652 het Jan van Riebeeck en sy vrou Maria en hul geselskap met hul drie seilskepe, die Dromedaris, Reijger en De Goede Hoop in Tafelbaai anker gegooi en het hulle voet aan wal gesit. Van Riebeeck het in opdrag van die Verenigde Oos-Indiese Kompanjie (VOC) na die Kaap gekom om vir Nederland 'n halfwegstasie op die seeroete na die Ooste te stig.
Die gelowige Van Riebeeck het met voet aan wal 'n openbare gebed gedoen en so die Evangelie aan die suidpunt van Afrika geplant – 'n planting wat sou groei tot die Kaapkolonie, die Unie van Suid-Afrika en uiteindelik die Republiek van Suid-Afrika. Dit was ook die planting waaruit die Afrikanervolk gebore is en wat die leiding geneem het tot die ontwikkeling van Suid-Afrika as by verre die voorste staat op die vasteland.
Twee jaar later op 6 April 1954 het Van Riebeeck tesame met ander 'n plegtige gelofte aan God afgelê, 'n gelofte waarvan die bewoording steeds tot die Afrikaner van vandag spreek. Dit is waarom die Afrikaner 6 April herdenk as Stigtingsdag – en so behoort dit te wees solank as wat dit God behaag om die Afrikanervolk in Suid-Afrika in stand te hou.